
[image: Slika, ki vsebuje besede posnetek zaslona, besedilo, črna, pisava

Vsebina, ustvarjena z umetno inteligenco, morda ni pravilna.]



PRILOGA 1 (spremni dopis – 1. del):

	Številka: 500-241/2026/8 (002-21)

	Ljubljana, 8. 9. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Informacija o udeležbi državnega sekretarja Denisa Zobariča na Berlinskem procesu, ki bo potekal 15. in 16. septembra 2026 v Podgorici, Črna gora – predlog za obravnavo.


	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22 in 57/25 – ZF in 555/26) je Vlada Republike Slovenije na ……seji dne …... sprejela naslednji
SKLEP:
Vlada Republike Slovenije se je seznanila z Informacijo o udeležbi državnega sekretarja Denisa Zobariča na Berlinskem procesu, ki bo potekal 15. in 16. septembra 2026 v Podgorici, Črna gora.



mag. Janja Garvas
generalna sekretarka


Priloga:
· Informacija 

Prejmejo:
· Ministrstvo za notranje zadeve in javno upravo
· Ministrstvo za zunanje in evropske zadeve


	2. Osebe, odgovorne za strokovno pripravo in usklajenost gradiva:

	Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve in javno upravo

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Državni sekretar na Ministrstvu za notranje zadeve in javno upravo Denis Zobarič se bo 15. in 16. septembra 2026 udeležil srečanja ministrov za notranje zadeve Berlinskega procesa. Srečanje bo potekalo v Podgorici v Črni gori.

Na letošnjem srečanju bodo potekale razprave o krepitvi regionalnega sodelovanja in odpornosti na področju hibridnih groženj in boja proti organizirani kriminaliteti ter o krepitvi regionalnih in mednarodnih partnerstev s področja upravljanja meja in nedovoljenih migracij. 

Berlinski proces je bil ustanovljen 2014, namen konferenc pa je ohraniti širitev EU na Zahodni Balkan na evropski agendi in preko različnih projektov ohraniti pozitivno reformno dinamiko. Srečanja ministrov za notranje zadeve v okviru Berlinskega procesa potekajo od 2018. 

Na srečanje so vabljeni ministri partnerskih držav EU, držav Zahodnega Balkana, visoki predstavniki evropskih inštitucij in regionalnih organizacij.  


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /




	7.b Predstavitev ocene finančnih posledic pod 40.000 EUR:
Potrebna finančna sredstva za stroške obiska so zagotovljena v okviru materialnih stroškov Ministrstva za notranje zadeve in javno upravo.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	

	

	
FRANCI MATOZ
MINISTER





Informacija o udeležbi državnega sekretarja Denisa Zobariča na Berlinskem procesu, ki bo potekal 15. in 16. septembra 2026 v Podgorici, Črna gora

1. Namen srečanja:

Berlinski proces je bil ustanovljen 2014, namen konferenc pa je ohraniti širitev EU na Zahodni Balkan na evropski agendi in preko različnih projektov ohraniti pozitivno reformno dinamiko. Srečanja ministrov za notranje zadeve v okviru Berlinskega procesa potekajo od 2018. 

Na srečanje so vabljeni ministri partnerskih držav EU, držav Zahodnega Balkana, visoki predstavniki  evropskih inštitucij  in regionalnih organizacij.  

2. Program srečanja:

Srečanje se bo pričelo 15. septembra 2026 zvečer z uradnim sprejemom in nadaljevalo 16. septembra z delovnim srečanjem. 

3. Obrazložitev:

Ministri za notranje zadeve Berlinskega procesa bodo na letošnjem srečanju razpravljali o krepitvi regionalnega sodelovanja in odpornosti na področju hibridnih groženj in boja proti organizirani kriminaliteti ter o krepitvi regionalnih in mednarodnih partnerstev s področja upravljanja meja in nedovoljenih migracij. 

V razpravi o krepitvi regionalnega sodelovanja in odpornosti na področju hibridnih groženj ter boja proti organizirani kriminaliteti bodo ministri govorili o pomenu krepitve preventivnih mehanizmov, sposobnosti zaznave in medinstitucionalnega sodelovanja.

Cilj razprave o krepitvi regijskega sodelovanja na področju upravljanja meja je omejevanje nedovoljenih migracij in delovanja kriminalnih združb, tako s krepitvijo regionalnega pristopa, kot krepitvijo sodelovanja držav Zahodnega Balkana z ostalimi deležniki na tem področju skozi izboljšano koordinacijo, izmenjavo informacij in skupnimi operativnimi aktivnostmi. 

Slovenija že dolgo poudarja pomen izboljšanja sodelovanja in izmenjave informacij v boju proti organiziranemu kriminalu z izrabo obstoječih orodij, izboljšanja sodelovanja med organi preprečevanja, odkrivanja in preiskovanja kaznivih dejanj in pravosodnimi organi ter posodobitve okvirov za izmenjavo informacij. Vse bolj pomembna je tudi uporaba operativnih delovnih skupin in povečanje aktivnosti držav Zahodnega Balkana v aktivnostih Evropske multidisciplinarne platforme za boj proti kriminalnim grožnjam (EMPACT).

Slovenija si bo še naprej prizadevala za krepitev regijskega in bilateralnega sodelovanja, tudi z izmenjavo informacij in izkušenj, pomembnih za učinkovito upravljanje migracij in krepitev varnosti. Udeležba državnega sekretarja Denisa Zobariča na konferenci bo še okrepila dosedanje dobro sodelovanje z državami vključenimi v Berlinski proces. Srečanje bo tudi priložnost za različne dvostranske pogovore med udeleženci.

4. Delegacija Republike Slovenije:
· Denis Zobarič, državni sekretar, Ministrstvo za notranje zadeve in javno upravo,
· Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve in javno upravo,
· Jure Golob, višji svetovalec, Služba za evropske zadeve in mednarodno sodelovanje, Ministrstvo za notranje zadeve in javno upravo.

